І сапраўды, напружаная рабочая атмасфера адчувалася ўсюды –камбайнеры намагаюцца ў поўнай меры выкарыстаць кожны сонечны дзень. Вялікая ўвага надаецца тэхніцы пажарнай бяспекі – побач з камбайнамі дзяжурыць трактар з вялікай бочкай з вадою. Створаны ўсе ўмовы і для людзей – у час уборачнай кампаніі на полі камбайнеры атрымліваюць двухразовае гарачае харчаванне, прыгатаванае ў рэстаране “Прэстыж”. Як адзначыў Іван Іванавіч, першыя дні ўборачнай кампаніі радуюць ураджаем, які пакуль што перавышае планку мінулага года і дае добрую надзею на будучыню, зразумела, калі да энтузіязму аграрыяў далучыцца спрыяльнае надвор’е.